《彭公堂》
宋代·郭印

一瞻遗像起遐思，庆历风流想见之。
政化宽平无后日，文词纯质似当时。
溪山寂寂人何在，林沼依依泽未衰。
堂共滩名俱不朽，十年清节斗星垂。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。